Rikunarita-ORG/Wikinium huggingface dataset:
# Arabesch

| Arabesch |
| --- |
| Gëtt geschwat an: |  Algerien
 Libyen
 Marokko
 Mauretanien
 Tunesien
 Demokratesch Arabesch Republik Sahara
 Egypten
 Irak
 Israel
 Jordanien
 Libanon
 Palestina
 Syrien
 Dschibuti
 Eritrea
 Komoren
 Somalia
 Somaliland
 Sudan
 Tschad
 Bahrain
 Jemen
 Katar
 Oman
 Saudi-Arabien
 Vereenegt Arabesch Emirater |
| Regioun |
Afrika, Asien |
| Gëtt geschwat vun: |
313 Millioune Mammesproochler |
| Klassifikatioun no Sproochfamill: |
Afroasiatesch Sproochen
* Semitesch Sproochen
	+ Westsemitesch Sproochen
		- **Arabesch**
 |
| Offizielle Status |
| Reglementéiert vun: |
Arabesch Sproochakademie |
| Sproochcoden |
| ISO 639-2 |
ara |
| ISO 639-3 |
ara |

**Arabesch** (العَرَبِيةُ *al-ʻarabiyyah* oder عربي ,عربى *ʻarabī*) ass déi semitesch Sprooch, déi am wäitsten op der Welt verbreet ass. De Begrëff bezeechent dat klassescht Arabesch aus dem 6. Joerhonnert (an deem spéider och de Koran geschriwwe gouf) an déi modern Sproochen, déi doraus entstane sinn (mat Ausnam vum Malteeseschen).

Héich-Arabesch oder ‏الفصحى Fuṣḥā ass eng vun de sechs Aarbechtssprooche vun de Vereenten Natiounen. Arabesch gëtt vu ronn 206 Millioune Leit als Mammesprooch a vu 94 Millioune Leit als Zweet- oder Friemsprooch geschwat. Well se am reliéise Kontext vum Islam benotzt gëtt huet sech d'Arabescht zur Weltsprooch entwéckelt.

Héicharabesch, *Modernt Standard-Arabesch* genannt, ass déi eenzeg offiziell Form vum Arabeschen. Et gëtt an de meeschte geschriwwenen Dokumenter benotzt a bei formelle Geleeënheete geschwat (Virliesungen, Medien…). Marokkanescht Arabesch war eng Zäit laang a Marokko eng offiziell Sprooch, bis d'Land Member an der Arabescher Liga ginn ass.

D'arabesch Sprooch an der Welt: offiziell (gréng) a ko-offiziell majoritär (hellblo), minoritär (donkelblo)
## Phonologie

|  |
| --- |
|  00Dëst Kapitel ass nach eidel oder onvollstänneg. Hëlleft wgl. mat, fir et ze komplettéieren. |

## Referenzen
# Zäitschrëft

Eng Auswiel un Zäitschrëften
Eng **Zäitschrëft** ass eng Verëffentlechung, déi e puermol d'Joer erauskënnt. Si gehéiert zu de Printmedien a gëtt op Pabeier gedréckt, obwuel déi meescht Zäitschrëften haut och digital disponibel sinn.

Déi meescht Zäitschrëfte kommen eemol d'Woch, all zwou Wochen oder eemol de Mount eraus an adresséiere sech generell un e bestëmmte Publikum an hunn e bestëmmten Theemefokus. Domat ënnerscheede si sech vun der Zeitung, déi méi dacks erauskënnt (meeschtens all Dag) a méi allgemeng ausgeriicht ass. Zäitschrëfte sinn och méi deier wéi Zeitungen a méi faarweg, well si méi Fotoen hunn.

Eng Zäitschrëft kann een eenzel kafen oder an engem Abonnement.

Eng bekannt Zäitschrëft zu Lëtzebuerg ass d'*Revue*, eng Illustréiert a Gesellschaftszäitschrëft. *paperJam* ass eng Zäitschrëft mat Finanz- a Wirtschaftstheemen. *Kachen* ass – wéi den Numm scho seet – eng Kachzäitschrëft.

Den däitsche *Spiegel* ass eng Gesellschaftszäitschrëft, mat méi engem investigativen Touch; den amerikanesche *Playboy* ass op eng männlech Lieserschaft ausgeriicht a bekannt fir seng erotesch Fotoe vu weibleche Modellen, wärend déi franséisch Zäitschrëft *Charlie Hebdo* e satiresche Bléck op d'franséisch an déi international Politik geheit.

## Kuckt och

* Lëscht vun Zeitungen an Zäitschrëften zu Lëtzebuerg

## Um Spaweck

|  |  |
| --- | --- |
|  |  **Commons: Zäitschrëften** – Biller, Videoen oder Audiodateien |
# Westbengalen

|  |  |
| --- | --- |
|  | Dëse **Geographiesartikel iwwer Asien** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

De Bundesstaat Westbengalen
**Westbengalen** (op Bengalesch: পশ্চিম বঙ্গ, op Englesch: West Bengal, op Hindi: पश्चिम बंगाल) am Oste vun Indien, ass ee vun den 29 Bundesstaate vun deem Land.

Westbengalen huet 91.276.115 Awunner (Stand: ?) an eng Fläch vun 88.752 km². D'Haaptstad ass Kalkutta.

De Bundesstaat besteet aus 19 Distrikter.

## Referenzen
# Rechtsform

|  |  |
| --- | --- |
|  | Dësen Artikel ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

D'**Rechtsform** (fr.: *forme juridique*) ass de legale Kader vun enger Entreprise. All Rechtsform huet bestëmmt Charakteristiken, déi d'Gesetz virschreift.

## Situatioun zu Lëtzebuerg

Dem Lëtzebuerger Recht no gëtt et verschidde Rechtsformen:

### Eenzelgesellschaften a Persounegesellschaften

#### Eenzelgesellschaft

* Fräiberuffler / Gesellschaft an eegenem Numm

#### Persounegesellschaften

* Einfach Kommanditgesellschaft
* Speziell Kommanditgesellschaft
* Oppen Handelsgesellschaft
* Gesellschaft mat limitéierter Responsabilitéit

### Handelsgesellschaften

* Europäesch Gesellschaft
	+ Europäesch Gesellschaft mat Mataarbechterbedeelegung
* Genossenschaft
* Zivil Gesellschaft
* Aktiegesellschaft
	+ Vereinfacht Aktiegesellschaft
* Gesellschaft mat limitéierter Responsabilitéit
	+ Vereinfacht Gesellschaft mat limitéierter Responsabilitéit
* Kommanditgesellschaft op Aktien
* Sozial Gesellschaft
* Europäesch Genossenschaft

### Betribsgruppéierungen a -vereenegungen

* Aarbechtsgemeinschaft
* Franchise-Netzwierk
* Wirtschaftlech Interessevereenegung
	+ Europäesch wirtschaftlech Interessevereenegung
* Landwirtschaftlech Genossenschaft

## Referenzen
# Ouschteren

|  |  |
| --- | --- |
|  | Dëse **Reliouns- a Glawensartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Liturgescht Joer |
| --- |
| * Advent
* Chrëschtdag
* Epiphanie (≈ Dräikinneksdag)
* Äschermëttwoch
* Faaschtenzäit
* Gréngen Donneschdeg
* Karfreideg
* Karsamschdeg
* Ouschteren
* Christi Himmelfaart
* Päischten
* Erläichendag
* Transfiguratioun
* Léiffrawëschdag
* Hellegt Kräiz-Fest
* Allerhellegen
* Allerséilen
* Christus Kinnek
 |

D'Operstoe vu Jesus Christus vum Albrecht Altdorfer
**Ouschteren** (aus dem Laténgeschen "pascha"; dem Hebräeschen "pessach") ass am Chrëschtentum dat wichtegst Fest am Joreslaf. Op Ouschtere gëtt un d'Operstéiung vu Jesus Christus erënnert. Well et e Fest ass, dat kee festen Datum huet, gëtt et traditionell um éischte Sonndeg nom éischte Vollmound am Fréijoer gefeiert. Den Datum gëtt zanter dem 6. Joerhonnert mat Hëllef vun engem Moundzyklus berechent, dee 1582 (fir d'Kathoulesch Kierch) am Kader vun der Gregorianescher Kalennerreform erneiert gouf, soudatt schonn laang am viraus den Ouschterdatum bekannt ass.

Bal all chrëschtlech Feierdeeg, déi kee festen Datum hunn, gi vum Ouschtersonndeg aus berechent. Sou feieren d'Chrëschten zum Beispill 39 Deeg no Ouschtersonndeg Christi Himmelfaart, 49 respektiv 50 Deeg duerno Péngschten a 60 Deeg no Ouschtersonndeg feiere verschidde Katholicken Erläichendag. Ouschtere läit also ëmmer tëscht dem 22. Mäerz an dem 25. Abrëll. Zënter dem Konzil vun Nicäa am Joer 325 no Christus gëtt dëst Fest all Joer gefeiert.

## Urspronk

Nieft Chrëschtdag ass d'Ouschterfest ee vun de bedeitendste Feierdeeg a ville Länner vun der Welt. Ouschtere feieren d'Chrëschten d'Operstéiung Jesu vu sengem Doud um Kräiz, sou wéi dëst Evenement am Neien Testament beschriwwe gëtt. Urchrëchtlechem Glawe no ass dëst um 3. Dag no sengem Stierwe geschitt, woubäi den Dag vu sengem Muerd als "Doudesdag" gëllt. Eng Schilderung vun der Operstéiung gëtt et net, allerdéngs gëtt et awer Berichter an Erscheinunge vum Operstanenen, säin eidelt Graf an d'Verkënnegung vun engem Engel.

Den Numm "Ouschteren" kënnt warscheinlech aus dem ale Germaneschen an huet eppes mat der Himmelsrichtung "Osten" ze dinn. D'Sonn déi am Osten opgeet gëllt am Chrëschtentum als Symbol vun der Operstéiung respektiv d'Zeréckkomme vu Jesus Christus. De Gros vun den Ouschtertraditioune kommen aus heednesche Kulturen an hu e kelteschen oder e germaneschen Ursprong. De sougenannten "Ouschterhues" gëtt zum Schluss vum 17. Joerhonnert, am Joer 1682, fir d'éischt Kéier ernimmt. Et ass net ganz kloer, wat genee den Zesummenhank vum Ouschterhues mat Ouschteren ass, mä am Laf vun der Zäit hu sech den Ouschterhues a seng Ouschtereeër zum Symbol vun Ouschteren entwéckelt.

## Kuckt och

* Ouschterméindeg

## Um Spaweck

|  |  |
| --- | --- |
|  |  **Commons: Ouschteren** – Biller, Videoen oder Audiodateien |
# Neiséiland

|  |  |
| --- | --- |
|  | Dëse **Geographiesartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **New Zealand (Englesch) Aotearoa (Māori) Neiséiland** |
|

|  |  |
| --- | --- |
|  |  |
|
Detailer | Detailer |

 |
|  |
| **Offiziell Sprooch**: | Maori, Englesch, Neiséil. Zeechesprooch |
| **Haaptstad**: | Wellington |
|  |
| **Staatsform:** | Parlamentaresch Monarchie |
|  • Kinnek: | Charles III. |
|  • Premierminister: | Christopher Luxon |
|  |
| **Fläch:** | 270 534 km² |
|  • Dovu Waasser: | 2,1 % |
|  |
| **Bevëlkerung:** | 4 027 947 |
|  • Bevëlkerungsdicht: | 14,9/km² |
|  |
| **Nationalfeierdag:** | 6. Februar (Waitangi Day) |
| **Nationalhymn:** | God Defend New Zealand a God Save the King |
| **Wärung:** | Neiséiland-Dollar |
| **Zäitzon:** | UTC +12 |
| **Internet TLD:** | .nz |
| **InternationalenTelefonsprefix**: | +64 |

**Neiséiland** (eng.: New Zealand / mi.: Aotearoa) ass en Inselstaat am südleche Pazifik. Et besteet aus der Nord-, der Südinsel an nach ville méi klengen Inselen.

## Staats- a Regierungsform

Neiséiland ass zanter 1907 bannent dem Commonwealth of Nations eng Parlamentaresch Monarchie, an där den englesche Kinnek vun engem Generalgouverneur vertruede gëtt. D'Land huet keng geschriwwe Constitutioun.

D'Parlament, d'"House of Representatives", huet 122 Memberen. Wale sinn all dräi Joer.

De Franz-Josef-Gletscher op der Südinsel.

## Referenzen an Notten

## Um Spaweck

|  |  |
| --- | --- |
|  |  **Commons: Neiséiland** – Biller, Videoen oder Audiodateien |

* (en) Portal vun der neiséilännescher Regierung
* (en) TeAra.govt.nz Neiséiland Enzyklopedie
# Baseball

|  |  |
| --- | --- |
|  | Dëse **Sportsartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

Busch Stadion vun de Cardinals zu St. Louis
**Baseball** ass ee Ball- an Ekippesport deen aus Amerika an Europa komm ass. An Amerika war et laang dee beléiftsten Ekippesport, steet awer elo hanner dem American Football. Baseball gëtt an iwwer honnert Länner gespillt.

## Um Spaweck

|  |  |
| --- | --- |
|  |  **Commons: Baseball** – Biller, Videoen oder Audiodateien |
# Apollo

|  |  |  |
| --- | --- | --- |
|  | Dëst Lemma huet méi wéi eng Bedeitung. Hei drënner stinn déi Artikelen, déi et fir déi verschidde Bedeitunge gëtt. Fir méi Informatiounen, liest wgl. den Artikel iwwer d'Homonymie an der Wikipedia. |  |

D'Wuert **Apollo** bezeechent:

* e Gott an der réimescher an an der griichescher Mythologie: kuckt Apollo (Mythologie)
* e NASA-Raumfaartprogramm: kuckt Apollo-Programm
	+ eent fir dëse Kader entwéckelt Apollo-Raumschëff
* eng Asteroide-Grupp: kuckt Apollo-Asteroiden
	+ een Asteroid aus där Grupp: kuckt (1862) Apollo
# Back to the Future

|  |  |
| --- | --- |
|  | Dësen Artikel aus dem **Film- an Televisiounsberäich** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

Back to the Future|  |
| Film |
| Produktiounsland |
Vereenegt Staate vun Amerika |
| Produktiounsjoer |
1985 |
| Première |
3. Juli 1985 |
| Dauer |
115 min |
| Faarf |
Faarweg |
| Originalsprooch |
Englesch |
| Ekipp |
| Regie |
Robert Zemeckis |
| Dréibuch |
Robert Zemeckis Bob Gale |
| Fotografie |
Dean Cundey |
| Musek |
Alan Silvestri |
| Schnëtt |
Arthur Schmidt Harry Keramidas |
| Costumedesign |
Deborah Lynn Scott |
| Produzent |
Bob Gale |
| Produktiouns- gesellschaft |
Amblin Entertainment |
| Schauspiller |
|
Michael J. Fox als Marty McFly Christopher Lloyd als Emmett "Doc" Brown Lea Thompson als Lorraine Baines-McFly Crispin Glover als George McFly Thomas F. Wilson Biff Tannen Claudia Wells Jennifer Parker Marc McClure Dave McFly Wendie Jo Sperber Linda McFly James Tolkan als Mr. Strickland |
|
Filmportal - Filmer no Joren - Film no Länner - Film no Genre  |

**Back to the Future** ass en US-amerikanesche Film vum Robert Zemeckis aus dem Joer 1985. Et ass eng Science-Fiction-Comedie, fir déi den Zemeckis, zesumme mam Bob Gale, d'Dréibuch geschriwwen huet.

## Ëm wat geet et am Film?

De Schüler Marty McFly geréit ongewollt duerch eng Zäitrees an d'Joer 1955. Do verännert en d'Liewe vu sengen Elteren esou, dass seng eegen Existenz op eemol a Gefor ass. Hie muss ewell d'Vergaangenheet nees riichtbéien, sou wéi se war, an an d'Géigewaart (1985) zeréckkommen. Hëllef kritt en dobäi vum Doc Brown...

## Produktioun

|  |
| --- |
|  00Dëst Kapitel ass nach eidel oder onvollstänneg. Hëlleft wgl. mat, fir et ze komplettéieren. |

## Um Spaweck

|  |  |
| --- | --- |
|  |  **Commons: Back to the Future** – Biller, Videoen oder Audiodateien |

## Referenzen
# Olympesch Summerspiller 2004

|  |  |
| --- | --- |
|  | Dëse **Sportsartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Spiller vun der XXVIII. Olympiad |
| --- |
|
Olympesch Summerspiller |
|  |
| Maskottchen |
Athena a Phevos |
| Land |
Griicheland |
| Stad |
Athen |
| Ufanksdatum |
13. August 2004 |
| Schlussdatum |
29. August 2004 |
| opgemaach vum/vun der |
Konstantinos Stefanopoulos |
| Olympeschen Eed |
Zoi Dimoschaki, Lazaros Voreadis |
| Olympesch Fakel |
Nikolaos Kaklamanakis |
| Spiller virdrun |
Olympesch Summerspiller 2000 |
| Spiller duerno |
Olympesch Summerspiller 2008 |
| Um Spaweck |
 |
|  |

D'**Olympesch Summerspiller 2004**, offiziell d'**Spiller vun der XXVIII. Olympiad** genannt, goufen zu Athen a Griicheland ofgehalen.

## Participatioun vu Lëtzebuerg

Lëtzebuerg war zu Athen mat zéng Athleete vertrueden, véier Fraen a sechs Männer.

Zanter 1900 war et déi 21. lëtzebuergesch Participatioun bei den Olympesche Summerspiller.

### Fändeldréier

D'Tennisspillerin Claudine Schaul huet de Fändel vu Lëtzebuerg bei der Erëffnungszeremonie am Olympiastadion gedroen.

### Participantë pro Sportaart

| Sportaart | Numm / Nimm | Disziplinnen |
| --- | --- | --- |
| Cyclissem | Benoît Joachim; Kim Kirchen; Fränk Schleck | Hären, Strooss |
| Benoît Joachim | Hären, Zäitfueren |
| Schwammen | Alwin de Prins | Hären, 100 m Brasse |
| Lara Heinz | Dammen, 50 m an 100 m Freestyle |
| Tennis | Anne Kremer; Claudine Schaul | Dammen, Eenzel |
| Anne Kremer / Claudine Schaul | Dammen, Duebel |
| Bouschéissen | Jeff Henckels | Hären, Recurve |
| Liichtathleetik | David Fiegen | Hären, 800 m |
| Triathlon | Liz May | Dammen |

## Kuckt och

* Lëtzebuerg bei den Olympesche Spiller
* Lëscht vu lëtzebuergeschen Olympionicken

## Um Spaweck

|  |  |
| --- | --- |
|  |  **Commons: Olympesch Summerspiller 2004** – Biller, Videoen oder Audiodateien |

* Websäit vun de Summerspiller 2004 beim C.I.O.
# Interview

En Televisiounsinterview
En **Interview** ass eng Form vu Gespréich, woubäi eng oder méi Persounen op Froen äntwerten, déi duerch de sougenannten *Interviewer* gestallt ginn.

Déi geleefegst Form vun Interview ass déi an de Medien, wou e Journalist oder e Moderator Anerer interviewt. D'Froen an d'Äntwerte si fir de Public vun deene Medie bestëmmt.

Och an der Wëssenschaft ginn déi Gespréicher, déi fir Fuerschungszwecker ausgewäert ginn (z. B. an der *Oral History*), "Interview" genannt.

Eng weider Form vun Interview ass dee bei engem Virstellungsgespréich.
# Sudan

|  |  |
| --- | --- |
|  | Dëse **Geographiesartikel iwwer Afrika** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Republic of Sudan (Englesch) جمهورية السودان (Arabesch) Dschumhūriyyat as-Sūdān (Arabesch) Republik Sudan** |
|

|  |  |
| --- | --- |
|  |  |
|
Detailer | Detailer |

 |
| **National Devise**: "النصر لنا" (D'Victoire ass eis) |
|  |
| **Offiziell Sprooch**: | Arabesch, Englesch |
| **Haaptstad**: | Khartum |
|  |
| **Staatsform:** | Bundesrepublik ënner enger Militärdiktatur |
|  • President: | Abdel Fattah al-Burhan |
|  • Premierminister: | Abdalla Hamdok |
|  |
| **Fläch:** | 1.886.068 km² (16.) |
|  |
| **Bevëlkerung:** | 37.289.406 (2014) (35.) |
|  • Bevëlkerungsdicht: | 16,4/km² |
|  |
| **Onofhängegkeet:** | 1. Januar 1956 (Enn vum brittesch-egyptesche Kondominium) |
| **Nationalfeierdag:** | 1. Januar |
| **Nationalhymn:** | *Nahnu dschund Allah dschund al-watan* |
| **Wärung:** | Sudaneesescht Pond (SDG) |
| **Zäitzon:** | UTC +3 |
| **Internet TLD:** | .sd |
| **InternationalenTelefonsprefix**: | +249 |
|  |

De **Sudan**, offiziell **Republik Sudan** (op Arabesch: *جمهورية السودان*), ass e Staat an Nordostafrika mat Zougank bei d'Rout Mier.

## Geographie

De Sudan läit am Dall vum Nil an Nordafrika a grenzt un Egypten am Norden, un d'Rout Mier, Eritrea an Ethiopien am Osten, un de Südsudan am Süden, un d'Zentralafrikanesch Republik am Südwesten, un den Tschad am Westen an u Libyen am Nordwesten.

Mat iwwer 1,8 Millioune km2 ass den Sudan dat drëttgréisste Land an Afrika.

## Geschicht

Vun 1955 bis 1972 an dunn nees vun 1983 bis 2005 war de Sudan stänneg am Biergerkrich, am Kader vun deem et 1989 ënner dem Generalleutnant Umar Hasan Ahmad al-Baschir zu engem Militärputsch koum. Obwuel hien zanterhier oncontestéiert iwwer d'Land herrscht, sou konnt en awer ni d'Regierungsgewalt iwwer de Süde gewannen. 2005 gouf dunn e Friddensofkommes tëscht der Regierung zu Khartum an der Sudaneesescher Volleksbefreiungsarméi (SPLA), där wichtegster südsudaneesescher Rebellegrupp, ënnerschriwwen. Et huet dem Süden Autonomie accordéiert an e Referendum iwwer d'Onofhängegkeet virgesinn, dat vum 9. bis de 15. Januar 2011 duerchgefouert gouf an den 9. Juli vum selwechte Joer zur Sezessioun vum Südsudan gefouert huet.

## Politik

## Ekonomie

## Relioun

## Kultur

## Militär

## Literatur zum Theema

## Um Spaweck

|  |  |
| --- | --- |
|  |  **Commons: Sudan** – Biller, Videoen oder Audiodateien |

* Offiziell Regierungssäit

## Referenzen